OpenLLM-France/wikimedia huggingface dataset:
# Ka'ba-i-Zartosht

Ka'ba-i-Zartosht (persieraz کعبه زرتشت, aldaerak Kaba-i Zardusht eta Kaba-ye Zardosht, "Zoroastroren Kuboa") Naqsh-e Rostamen dagoen dorre itxurako eraikin bat da, K. a. V. mendekoa, akemenidar inperioaren garaikoa. Naqsh-e Rostam, Persepolisetik ipar-mendebaldera dago, Iranen. Shiraz hiritik gertu dago, Fars probintziako hiriburua dena.
Egitura, Pasargadako eraikin senide baten kopia dena, Dario I.ak, Artaxerxes II.ak edo Artaxerxes III.ak eraiki zuten. Fryeren ustez, asmoa berbera zen (bere eraikin bikiarena), hau da, erregetzaren tresna eta tramankulu guztientzako segurtasun kutxa bat eraikitzea Persepolisetik gertu, Pasargadan egin zen bezala.
Eraikinean dauden sasandar garaiko suaren aldareetan dagoen erreferentzia batetik, egitura, behinola, suaren aldare bat izan zela ebatzi da, edo, beharbada, ospakizun monumentu bat, enperadoreentzako betiereko garra zuena, enperadore hauen hilobiak metro batzuk urrunago daudelarik. Hau, baina, ez da oso litekeena, albotik jotzen duen haize falta dela eta, garra berehala itzaliko baitzen, eta, edozein kasutan, inskripzioa idatzi zuenak, zail zuen eraikinaren asmoa zein zen jakitea, eraiki eta handik zazpi mendetara.

## Erreferentziak

* ↑ Frye, Richard N. (1974), "Persepolis Again", Journal of Near Eastern Studies 33(4): 383-386.

## Ikus, gainera

Naqsh-e Rostam

## Kanpo estekak

* (Ingelesez)Ka'ba-i Zartoshten argazkiak
* Ka'ba-ye Zartosht bisita gidatua YouTube (1 min 34 seg).
* Datuak: Q2363092
* Multimedia: Ka'ba-ye Zartosht / Q2363092
# Ka (Antzinako Egipto)

Ka "bizi indarra" da, giza izpirituaren osagai bat, bizitzaren printzipio unibertsal eta hilezkorraren zatitxo bat, egiptoar mitologiaren arabera. Antzinako egiptoarrentzat, izpirituaren osagaiak honako hauek ziren: Ib, Ka, Ba, Aj, Ren eta Sheut. Joshua J. Markek adibidez, honela zerrendatzen ditu Khat gorputz fisikoaz aparte: Ka, Ba, Shuyet (Sheut), Akh (Aj), Sahu, Sechem, Ab (Ib). Ren delakoa ere aipatzen du, pertsonaren izen sekretua dena.
Antzinako egiptoarrek uste zuten arima bat (kꜣ eta bꜣ; Egipto. ahoskeran: ka/ba) zati askok osatzen zutela. Arimaren osagai horiez gain, giza gorputz bat ere bazegoen (giza gorputza, batzuetan pluralean aipatzen zena, gutxi gorabehera "gorputz-atalen batura" esan nahi duena).
Ka pertsona baten bikoitza zen.
Pentsatzen zenez, ka Jnumek sortua zen, bere buztingile tornuarekin, seme-alabetan utzia izateko hauen sorrera unean. Elementu honek, gizaki bakoitzari hilezkortasuna ematen zion, jainko bihurtzeraino, hala merezi izan balu, Lurreko bere bizitzan eginiko aparteko ekintza onen ondorioz.
ka janariaren bidez mantentzen zela ere uste zuten egiptoarrek. Ka-k, hildakoaren gorputzean jarrai zezakeen hildakoa momifikatuz gero; arrazoi honegatik, beharrezkoa zen hildakoei hilondura egitea, eta janari eskaintzak egin behar zitzaizkien hildakoei, hauek kontsumitzen zutena, janarien kaua zen arren, eta ez zati fisikoa.
Jainkoen eta faraoien ka euren gorputzei lotuta zegoen, gainontzeko egiptoar guztiek, euren ka, faraoiaren bidez lortzen zuten bitartean. Duateko etorkizuneko bizitzako baldintzak, Osirisen epaiketan hartutako erabakiaren araberakoak ziren.
    "Erregearen kak botere berezi bat du, jainkoagatik dator zuzenean eta mendekoekin ere lotuta dago, hauen ka, erregearenetik baitator edo erregea bera da. Monarkia jainkotiarraren eta bere autoritatearen euskarri bat da. Erregearen ka (bikia edo bikoitza) Ilargi jainko batean bihurtu zen, Khonsu, Eguzkiaren ka nagusia". Henri Frankfort

## Erreferentziak

* ↑ Irizar, Jose. (2009). Antzinako Egipto eta Mesopotamia. in: Gabirel Jauregi Bilduma Batxilergorako materialak. Gasteiz: Eusko Jaurlaritza. Euskara Zerbitzua Ikasmaterialak.
* ↑ (Ingelesez) Mark, Joshua J.. «The Soul in Ancient Egypt» World History Encyclopedia (Noiz kontsultatua: 2023-11-08).
* ↑ «The Egyptian Soul: the ka, the ba, and the akh» myweb.usf.edu (Noiz kontsultatua: 2023-11-08).

## Kanpo estekak

* Datuak: Q360536
# Ka banda

Ka banda mikrouhinen espektro elektromagnetikoaren K banda tarteko zati bat da. Tarte horrek 26,5 eta 40 GHz bitarteko maiztasuna barne hartzen du. 30/20 GHz izeneko banda satelite bidezko komunikazioetan, sateliteekin komunikatzeko 27.5 GHz eta 31 GHz bandetan, eta bereizmen handikoak hegazkin militarren jomuga-radarretan. Ibilgailuen gehiegizko abiadura detektatzeko radarrek banda honetako maiztasun batzuetan egiten dute lan.

## Kanpo estekak

* Datuak: Q967772
# Ka (kana)

kana gojūon :
| wa | ra | ya | ma | ha | na | ta | sa | ka | a |
| wi | ri | yi | mi | hi | ni | chi | shi | ki | i |
| wu | ru | yu | mu | fu | nu | tsu | su | ku | u |
| we | re | ye | me | he | ne | te | se | ke | e |
| wo | ro | yo | mo | ho | no | to | so | ko | o |
| n | | | | | | | | | |
sokuon • dakuten • chōonpu
yori • koto • hentaigana :
iea :
Ka (hiragana: か, katakana: カ) japonierako mora bat ordezkatzen duen kanetako bat da. Biek adierazten dute [ka] soinua. Bi kanen jatorria 加 erradikala da.
Karakterea dakuten batekin batu daiteke が hiragana eta ガ katakana sortzeko, ga Hepburn erromanizazioan. Eraldatutako kanaren balio fonetikoa [ɡa] da hitzaren hasieran badago eta [ŋa] edo [ɣa] hitzaren erdian badago. Handakuten bat (゜) ez da gertatzen japonierazko testuetan, baina hizkuntzalaritzan erabi daiteke nasalizazio bat dagoela adierazteko [ŋa].
か da gehien erabiltzen den galdera marka. Batzuetan aukerak delimitatzeko ere erabiltzen da. が erabiltzen da esaldi batean atentzioaren fokoa ezartzeko, batez ere subjektu gramatikalarena.
Ez da nahastu behar 力 txinatar karakterearekin.

## Formak

| Forma | Rōmaji | Hiragana | Katakana |
| Normal k- (か行 ka-gyō) | ka | か | カ |
| Normal k- (か行 ka-gyō) | kaa kā, kah | かあ, かぁ かー | カア, カァ カー |
| Dakuten gehituta g- (が行 ga-gyō) | ga | が | ガ |
| Dakuten gehituta g- (が行 ga-gyō) | gaa gā, gah | があ, がぁ がー | ガア, ガァ ガー |

## Kanpo estekak

* Datuak: Q40499
* Multimedia: か / Q40499
# Julen Aranzabal

Julen Aranzabal (1991ko abenduaren 9a - ) gipuzkoar saskibaloi jokalaria da. Pibota postuan jokatzen du LEB Platako Iraurgi Saski Baloi Taldea taldean.
Saskibaloiko euskal selekzioarekin ibilitakoa da.

## Taldeak

* Iraurgi Saski Baloi Taldea - LEB Plata 2011/12
* Bide Bide Ibiza - 1ª 2008/11
* Datuak: Q12261104
# Julen Arexolaleiba

Julen Arexolaleiba Biteri (Arrasate, 1962) soziolinguista eta HUHEZIko irakaslea da. Sorguneak ikertegiko kidea da.1989tik 1993ra Jazten aldizkariaren zuzendaria izan zen.

## Ikasketak eta ikerlanak

Arrasaten jaio zen 1962an. Irakasletza ikasi zuen, Euskal Filologia adarrean, Eskoriatzako Irakasle Eskolan. Halaber, lizentziaduna da Hizkuntzen Psikopedagogian (Huhezi). Horrezaz gain, aditua da Euskal Herriko Gizarte Komunikazioan (EHU). 1990 urtean AGALen nazioarteko hirugarren biltzarrean parte hartu zuen Galizian, Arrasate Euskaldun Dezagun elkartearen dinamikaren berri emanda. 1991 urtean Jose Maria Arizmendiarrieta eta euskararen arteko harremana ikertu zuen lan argitaragabe batean.

## Bibliografia

* Don Jose María Arizmendiarrieta eta euskera, 1991. (Argitaragabea)
* "Dinámica popular de normalización lingüística: la experiencia de 'Arrasate Euskaldun Dezagun'". In: AA.VV. 1992. Actas do III Congresso Internacional da Língua Galego-Portuguesa na Galiza. Corunha: AGAL. 49-78.

## Loturak

* Esku era: Egin eta eragin (subordinazioaren kontra, euskara elkarteetatik (Topagunearen jardunaldiak, 2009; bideoa)
* EKT graduondoan 2010-11-04an emandako hitzaldiaren laburpena (Bideoa- MU)
* "Soziolinguistika aplikatua" (BAT soziolinguistika aldizkaria 37, 2000)
* "Soziolinguistika aplikatua" (BAT soziolinguistika aldizkaria 37, 2000)

## Kanpo estekak

* "Soziolinguistika aplikatua" (BAT soziolinguistika aldizkaria 37, 2000)
* "Europan eta munduan aniztasuna: etorkizuna = etorkintasuna?!" (BAT soziolinguistika aldizkaria 52, 2004)
* "Gure eragin eremua gizarte zibilean dago eta ez botere gunean" (Elkarrizketa Berrian, 2009)
* Sorguneak ikertegiaren lanak
* Datuak: Q12261103
# Julen Arriolabengoa Unzueta

Julen Arriolabengoa Unzueta (Aramaio, Araba, 1960) euskal idazlea da.
Euskal Filologian doktore. Bere lehen liburua, ipuin liburu bat izan zen: Julia dinotsut (1985). Aurretik Kandela literatur taldean aritu zen eta Euskal Letren Dantza argitaratu zuen talde lanean (1984). Zenbait artikulu idatzia da, adibidez, ASJUn “Erdi Aroko kanta ezezagunak Ibarguen-Cachopin kronikan” (1996) eta Karmel-en “Lope Agirreren biografiarako datu berriak” (2001). Ibarguen-Cachopin kronika gaitzat hartuta aurkeztu zuen doktore-tesia (2006). Euskaltzaindia eta Bilbao Bizkaia Kutxa Fundazioren Mikel Zarate saiakera arloko 2007ko saria irabazi zuen Euskara Ibarguen-Cachopin kronikan ikerketa lanagatik, 2008an argitaratua. Jaun Zuriaren Askazia da bere azken lana (2011), euskal mito historiko zenbait biltzen dituena, narrazio labur eta arinen bitartez kontatuak.

## Idazlanak
### Narrazioa

* Julia diñotsut (1985, Labayru.
* Euskal Letren Dantza (1984), Hordago.
* Euskara Ibarguen-Cachopin kronikan (2008), BBK Euskaltzaindia.
* Jaun Zuriaren Askazia (2011), Alberdania.
* Ez jat garbatu (2021), Kinttondo edizioak.

## Kanpo estekak

* Julen Arriolabengoa literaturaren zubitegian
* Datuak: Q12261106
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Julen Amarika

Julen Amarika Arteagoitia (Loiu, 1995eko azaroaren 1a) bizkaitar txirrindularia da.

## Palmaresa

2016
* Zumaiako Saria
* 2. Nuestra Señora del Portal Zirkuituan
2017
* Zumaiako Saria
* 2. San José Sari Nagusian
2018
* Nafarroako Itzuliko etapa 1
* San Antonio Sari Nagusia
* Vetustako Itzuli etapa 1
* 2. Aiara Zirkuituan
* 3. Leintz Bailarari Itzulian
2019
* Vila-real Sari Nagusiko etapa 1
* Circuit d'Escalante
* 3. Aiara Zirkuituan

## Taldeak

* Edp Naturgas Energía - 2014
* Baqué Campos - 2015
* Aldro - 2016-2017
* Telco'm-Ederlan - 2018-2019

## Kanpo estekak

* Julen Amarika - ProCyclingStats
* Datuak: Q36697353
# Julen Arriolabengoa

Julen Arriolabengoa hauetako bat izan daiteke:
* Julen Arriolabengoa Unzueta (1960), euskal idazlea;
* Julen Arriolabengoa Beitia (2001), euskal txirrindularia.
# Julen Ardanza

Julen Ardanza (Abadiño, Bizkaia, 1988) euskal sokatiralaria da. Euskal Herriko sokatira selekzioarekin aritu da nazioarteko txapelketetan.
2014an lur gaineko Munduko Sokatira Txapelketan parte hartu eta bi domina eskuratu zituen; hots, brontzezko domina Euskal Herriko sokatira selekzioarekin 600 kilo misto kategorian, eta urrezko domina Laukizko Gaztedi Sokatira Taldearekin, kategoria berean.

## Palmaresa
### Euskal selekzioarekin

| Urtea | Txapelketa | Kategoria | Emaitza |
| 2014 | Lur gaineko Munduko Sokatira Txapelketa | 600 kilo misto | Brontzezko domina |

### Taldearekin

| Urtea | Txapelketa | Kategoria | Taldea | Emaitza |
| 2014 | Lur gaineko Munduko Sokatira Txapelketa | 600 kilo misto | Gaztedi | Txapelduna |

## Erreferentziak

* ↑ Onaindia, Markel. (2014). «Julen Ardanza, sokatiralaria: "Ikurrina podiumean beste banderen altuera berean ikustea itzela izan da"» Anboto (Durango) (556): 15..
* Datuak: Q25475060
# Julen Amezketa

Julen Amezketa Moreno (Lizarra, 1993ko abuztuaren 12a) nafar txirrindularia da. 2016tik aurrera profesionala da eta ez du garaipenik lortu.

## Palmaresa

2013
* 3. Gorlako Igoeran
* 7. Bidasoko Itzulian
2014
* Ciudad de Torredonjimeno Klasikoa
* Castellongo Itzuliko etapa 1
* 2. Altzoko Igoeran
* 5. Bidasoko Itzulian
2015
* Ereñoko Udala Sari Nagusia
* Lazkaoko Proba
* Sabin Foruria Oroimenezkoa
* Santikutz Klasika
* San Isidro Sari Nagusia
* Etorkizuneko Portugalgo Itzulia eta etapa 1
* Sollube Zirkuitua
* 3. Gorlako Igoeran
* 3. Oñati Sarian
* 4. Bidasoko Itzulian
2017
* North Cyprus Cycling Tourreko etapa 1
2019
* 6. Alpes Isère Tourrean
2020
* Settimana Coppi e Bartaliko Mendiko sailkapena
2021
* 3. Andaluziako Itzulian
* 6. Gaztela eta Leongo Itzulian
* 7. Route d'Occitanien
* 10. Asturiasko Itzulian

## Emaitzak lasterketa nagusietan

| Itzuli Handia | 2016 | 2017 | 2018 | 2019 | 2020 | 2021 | 2022 | 2023 |
| Italiako Giroa | 112. | 99. | — | — | — | — | — | — |
| Frantziako Tourra | — | — | — | — | — | — | — | — |
| Espainiako Vuelta | — | — | — | — | 50. | 43. | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Wilier Triestina-Southeast (2016-2017)
* Caja Rural-Seguros RGA (2018-2023)
* Illes Balears-Arabay cycling (2024-)

## Kanpo estekak

Julen Amezketa - ProCyclingStats
* Datuak: Q21000958
* Multimedia: Julen Amezqueta / Q21000958
# Julen Arriolabengoa Beitia

Julen Arriolabengoa Beitia (Erentxun, Araba, 2001eko otsailaren 16a), Euskal Herriko txirrindularia da.
2024an profesionaletan arituko da Caja Rural-Seguros RGA taldean.

## Palmaresa

2021
* Laudio Saria
* San Bartolome Saria
* 2. Eusebio Vélez Sarian
* 2. Andra Mari Txiki Sarian
* 4. Salamancako Itzulian
* 5. Antzuola Sarian
2022
* 2. Kantabriako Itzulian
* 3. Urrakiko Igoeran
2023
* Euskaldun Txapelketa
* Oroko Andre Maria Saria
* Oñati Saria
* Andra Mari Txiki Saria
* 2. Loinaz Proban
* 3. Laukizko Udala Sarian
* 3. Gorlako Igoeran
* 3. San Isidro Sari Nagusian
* 3. Aiara Zirkuituan
* 3. Iturmendi Sarian
* 5. Bidasoko Itzulian

## Erreferentziak

* ↑ Julen Arriolabengoak lehen kontratu profesionala sinatu du Caja Rural-Seguros RGArekin

## Kanpo estekak

* Datuak: Q107249412
# Julen Alonso

Julen Alonso Apezetxea (Orio, Gipuzkoa, 1996ko uztailaren 25a) euskal trikitilaria da.

## Diskografia

* Sutan dantzan (2018, autoekoizpena)
* Eskuetan bihotza (2021)

## Erreferentziak

* ↑ «Sutan dantzan» www.badok.eus (Noiz kontsultatua: 2019-01-29).

## Kanpo estekak

* Webgune ofiziala
* Datuak: Q61119379
# Iramaia

Iramaia Brasilgo udalerri bat da, Bahiako estatuan kokatua. 10.752 biztanle ditu 1.708,115 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795815
* Multimedia: Iramaia / Q1795815
# Iramendi (Altzania)

    Artikulu hau Gipuzkoako mendiari buruzkoa da; beste esanahietarako, ikus «Iramendi».
Iramendi mendia Altzania mendilerroan dagoen mendi gipuzkoarra da.

## Abiapuntuak

* Otzaurtetik: Ordu 1 eta 30 minutu
* Urdalurtik: Ordu 1

## Ikus, gainera

* Gipuzkoako mendiak

## Kanpo estekak

* Datuak: Q12259711
# Iralabarri

Iralabarri Bilboko auzoa da. Bilboko Errekaldeko barrutian kokaturik, zazpigarren barrutian alegia. Auzoak 11.696 biztanle eta 0,39 kilometro koadroko azalera zeukan (2006an Bilboko udalak emaniko datuen arabera). Hegoaldean Errekaldeberrirekin egiten du muga, iparraldean Abandorekin, ipar-ekialdean Zabala auzoarekin, mendebaldean A-8 autobidearekin, eta ekialdean Zabalbururekin.
Irala landa gunea izan zen, baserriak eta ortuak zeuden bertan. Horietako bat Urizar dorretxea da. Bestalde, XX. mendearen hasieran, industrializazioaren hastapenetan, enpresek euren langileentzako etxeak eraiki ohi zituzten. Bilbon ogia ekoizten zuen lantegi nagusienetakoa zen Harino Panaderak ere halaxe egin nahi izan zuen, eta horretarako Iralabarri auzoan egin zizkien bere langileei etxeak. Auzo berri horrek hiru pisuko etxebizitza blokeak eta ortuak zituzten patio zabalak zeuzkan.
Ondorengo hamarkadetan ordea, hirira zetorren etorkin oldeak eraginda inolako ordenarik gabe eraiki zen auzoan, arrapaladan eraiki beharrak kale estu eta argitasunik gabeak ekarri zituen. Hala ere, azken urteetan hainbat hobekuntza egin dira bertan eta parke bat eraiki da A-8 autobidetik gertu, Eskurtze parkea.

## Ondare nabarmena

* Eskurtze parkea
* Harino Panadera fabrika
* Kirikiño eta Zuberoa kaleetako eraikinak
* San Luis Beltran eliza
* Urizar dorretxea

## Iruditegia

* Zuberoa kaleko etxeak.
* Zuberoa kaleko etxeak.
* Kirikiño kaleko etxeak.
* Harino Panadera fabrika

## Kalerik garrantzitsuenak

* Irala kalea
* Kirikiño kalea
* Zuberoa kalea

## Elkarteak

* Irola irratia
* Gazte Lokala

## Kanpo estekak

* Datuak: Q3813691
# Iramendi

Iramendi hitzak hainbat adiera ditu:

## Geografia
### Mendiak

* Iramendi (975 m): Altzaniako mendilerroko mendia, Gipuzkoan.
* Iramendi (866 m): Beillurtiko mendilerroko mendia, Nafarroa Beherean.
* Iramendi (1206m): Adiko mendilerroko mendia, Nafarroan.
# Iramendi (Adi)

    Artikulu hau Nafarroako mendiari buruzkoa da; beste esanahietarako, ikus «Iramendi».
Iramendi edo Amutz, Nafarroa topa dezakegun euskal mendia da. Pagadiz jantzitako mendia, Adi handiaren hegoaldeko saihetsetik luzatzen den kate luzeko tontorretako bat. Zilbeti aldetik igo nahi izanez gero herriko lehenengo etxeen paretik gora abiatzen den pista zabala hartu eta Gurutxagako lepora igota gandorrari jarraitu besterik ez dago tontorrera heltzeko.
Nahi izanez gero, Atzegi ere lepo beretik ordu erdira dago, hego-mendebaldera luzatzen den egiaren muturrean. Iparralderago, berriz, Zotalar, zerrendatik at gelditutako tontorra, 50 m inguru altuagoa, pagadiaren azpian Adiraino luzatzen den gandor luzearen erdian.

## Kanpo estekak

Iramendi / Amutz, http://www.euskal-herria.org/.
# Iralabarriko ikastola

Iralabarriko ikastola Bilboko izen bereko auzoan, 1950. hamarkadaren amaieran euskaltzale batzuk sortu zuten ikastola klandestinoa izan zen.

## Historia

Erabili zituzten lokalak frantziskotarren ziren. Behin inspektorea joan zitzaien. Ikusi zuen umeetako batek zuen liburuan Euskal Herriko herrialde guztiak agertzen zirela, Frantzia aldekoak barne. Ikuskatzaileak gobernadore zibilari txosten bat igorri zion. Bertan ikastola berehala ixteko eskatzen zuen, legez kanpo sortu zelako, eta euskara hutsean irakasten zelako, “orientazio separatista argiarekin”. 1959ko azaroaren 10an, ikastola klandestinoa itxiarazi zuten. Gainera, bi irakasle atxilotu eta eskolaren funtzionamenduaz zein liburuen jatorriaren inguruan galdekatu zituzten. Isun gogorrak ezarri zizkieten. Ikastola zarratu zieten, eta Gobernu Zibilera eroan zituzten. Hantxe egon ziren goizaldera arte, Seberi Mardaras beste hiru andereñoekin eta Sabin Zubiri. Zubiri eta andereñoetako bat, Estibaliz Lopez de Guereño, kartzelara eroan zituzten; ez ziren luzaroan egon, baina preso egon ziren.
Ikastola itxi ondoren, era klandestinoan, euskara irakasten jarraitu zuten, pisuetan, hainbatek horretarako utzitako lekuetan.

## Erreferentziak

* ↑ https://www.argia.eus/efemerideen-kanala/bilboko-iralabarriko-komentuan-zegoen-euskara-hutsean-ikasteko-ikastola-klandestinoa-itxiarazi-zuten
* ↑ https://www.berria.eus/lurraldeak/bizkaia/ikastoletan-lan-handia-egin-dugu_2116746_102.html
# Iramendi (Beillurti)

    Artikulu hau Nafarroa Behereko mendiari buruzkoa da; beste esanahietarako, ikus «Iramendi».
Iramendi Nafarroa Behereko hegoaldeko mendi bat da. Izen bereko mendilerroan dago,, Eiheralarre eta Ezterenzubi artean.

## Abiapuntuak

* Zuziniatetik: 1 ordu eta 45 minutu
* Ezterenzubitik: 1 ordu 1 eta 45 minutu

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Beillurti) Iramendi (Beillurti) (Mendikat)
* ↑ Iramendi (Mendikat)
* ↑ EODA: Eiheralarre

## Ikus, gainera

* Nafarroa Behereko mendiak

## Kanpo estekak

* Datuak: Q20492069
# Iramo

Iramo, 2018 urtean Gasteizen sortutako punk-Oi! musika taldea da.

## Diskografia

* Iramo Gasteiz Oi! (2019, autoekoizpena) - 4 abesti

## Erreferentziak

* ↑ «Iramo Gasteiz oi!» www.badok.eus (Noiz kontsultatua: 2019-10-26).

## Kanpo estekak

* Datuak: Q97206804
# Kaixo (Bilboko konpartsa)

Kaixo Konpartsa :
| Sorrera: | 1981 |
| Txupinera: | Montserrat Valerio (1981) |
| Egoitza: | Plaza Iturriondo 1, Zurbaranbarri, Bilbo, Euskal Herria |
| Leloa: | ARGI IBILI |
| Kideak: | 120 |
| Koloreak: | Morea |
| Egoera: | Aktiboak |
| Webgunea: | |
Kaixo Bilboko Zurbaranbarri auzoko konpartsa da. Bilboko konpartsa federakundeko kide da.

## Ikus, gainera

* Bilboko Aste Nagusia

## Kanpo estekak

* Bilboko Konpartsen Federakundearen webgunean.
* Datuak: Q12261196
# Kaixo Sandybell

Kaixo Sandybell (japonieraz: ハロー!サンディベル, Haro! Sandiberu) Japoniako Toei Animation ekoiztetxearen anime marrazki bizidun telesail bat da. 1981eko martxoaren 6etik 1982ko otsailaren 26raino TV Asahi katean aireratu zen. 47 atalez osatua dago eta bakoitza 24 minutu irauten ditu.
Euskal Herrian 1980ko hamarkadaren erdialdera ETB1ean euskaraz aireratu zen, garaiko haurren artean sekulako arrakasta izanez, bereziki neskatoen artean.
Sandybell eduki hunkigarriez beteriko animea da, bizitzaren oztopo edo arazo larrien aurrean adorea eta baikortasunaren aldekoa, bere egunerokotasuna balore eta oinarri moralez osaturiko testuinguru batean kokatua.

## Sinopsia

Oharra: Atal honek istorio osoa edo amaiera argitzen du.
Sandybell(e) bere Oliver txakurra, Christopher Lesley aitaordea eta lagunekin Eskozian bizi den neskato eder eta alai bat da. Aisialdia herriko gainontzeko haurrekin jolastuz igarotzen du. Behin batez, Walington dukesa ederraren lagun egin eta hark Sandybell bere ama oroitarazten dion lilipa lore zuri bat oparituko dio. Dukesaren semea den Mar ezagutu eta Sandybelly hartaz maiteminduko da, honek hartaz ere maitemindua dagoen Kitty Shiller neskatoarekin hika-mikak eta arazoak ekarriko dizkio. Bat-batean, Sandybell hainbat ezbehar batera jasango ditu: Dukesa hil, Marc desagertu eta eguberri bezperan Christopher aitaordea hilko baitira. Hortaz, bere aitaordeari kazetaria izango zela hitzeman zionez, amets hori betetzeko asmoz Londresera abiatuko da.
Hiribururako bidean doala, Alex Peterson kazetari gaztea ezagutuko du, denboraren poderioz biak adiskidetuz. Sandyk Oliver eta Ricky (umezurtza) adiskideekin batera bidaiatu eta Sandymobile furgonetarekin abentura handiak biziko dituzte.

## Kanpo estekak

* Sandybell marrazki bizidun telesailaren euskarazko bertsioaren hasiera eta doinua ikusgai eta entzungai. Youtube.com
* Datuak: Q594935
* Multimedia: Hello! Sandybell / Q594935
# Kaito Suzuki

Kaito Suzuki (japonieraz: 鈴木 海音, Suzuki Kaito, 2002ko abuztuaren 25a -) Japoniako futbolaria da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q77671349
# Kaixo

Kaixo hitzak adiera zenbait ditu:
* kaixo, euskarazko agurra;
* Kaixo, Kanpezuko talde politiko independentea;
* Kaixo!, Txertoa argitaletxearen euskara ikasteko metodo bat;
* Kaixo!, Interneteko ataria, bereziki euskal herritarrentzat eratua;
* Kaixo!, Urtz musika taldearen abestia;
* Kaixo, Bilboko konpartsa.
# Kaixo mundua

Kaixo mundua programa informatiko bat da, Kaixo, mundua! testua bistaratzen duena. Edozein programazio lengoaia ikasteko egiten den lehen ariketa izaten da askotan.
Orokorrean programazio lengoaia bat erabiliz egin daitekeen programarik sinpleena da. Salbuespenak badaude dena den, interfaze grafikoetan adibidez, hauetan konplexuagoa izan daiteke.

## Adibideak
### Bash lengoaian

edo

### C++ lengoaian

edo

### HTML lengoaian

<body>
</body>

### HTML lengoaian JavaScript erabilita

<body> </body>

### Lisp lengoaian

Lispek hainbat dialekto ezberdin ditu

#### Common Lisp lengoaian

edo

#### XLISP lengoaian
### MATLAB lengoaian
### Object REXX lengoaian

REXX klasikoa erabilita:
Objetuak erabilita:

### NetREXX lengoaian

REXX klasiko lengoaiko say agindua erabilita:
edo klaseak eta metodoak Java programazio-lengoaia:

### Unlambda lengoaian
## Kanpo estekak

* Datuak: Q131303
* Multimedia: Hello World / Q131303
# Kaito Yamamoto

Kaito Yamamoto (japonieraz: 山本 海人, Yamamoto Kaito, 1985eko uztailaren 10a -) Japoniako futbolaria da. 2008ko Udako Olinpiar Jokoetan parte hartu zuen.

## Erreferentziak

* ↑ FIFA

## Kanpo estekak

* (Japonieraz) J.League Data Site
* Datuak: Q641515
# Kaiwá

Kaiwá tupi-guarani familiako hizkuntza bat da, Brasilgo Hegoaldeko Mato Grosso estatuan 18.000 mila hiztun eta Argentinako ipar-ekialdean 510 hiztun dituena. Alfabetizazioa %5-10- ekoa da kaiwá hizkuntzan eta %15-25-ekoa portugesean. Kaiwá hizkuntzak %70eko antzekotasuna du Pai Tavytera hizkuntzarekin, eta baita guaraniarekin ere.

## Adibidea

Pasarte bat kaiwa hizkuntzan:
   Eregwata-ramo ka'agwy-rupi erehexa gwa'a. Hagwe pytã porã. Oveve áry-rupi gwa'a. Oveve-ramo, "Kaa! Kaa!" he'i. Heta oĩ gwa'a ka'agwy-rupi.
Euskarazko itzulpena:
   Basoan paseatzen zabiltzanean, guakamaioa ikusten duzu. Haren lumadiak kolore gorri polita du. Guakamaioak zeruan hegan egiten du. Hegan egitean, "Kaa! Kaa!" oihu egiten du. Basoan guakamaio asko daude.

## Kanpo estekak

* Datuak: Q3111883